CELEX: 31997D0487
Language: ro
Date: 1997-07-09 00:00:00
Title: Decizia Comisiei din 9 iulie 1997 asupra reglementării tehnice comune privind cerințele generale de conectare a echipamentelor terminale la liniile analogice închiriate pe patru fire care fac obiectul clauzei rețelei deschise (ONP – Open Network Provision)Text cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               241
            
         31997D0487
   
               L 208/47
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 iulie 1997
   asupra reglementării tehnice comune privind cerințele generale de conectare a echipamentelor terminale la liniile analogice închiriate pe patru fire care fac obiectul clauzei rețelei deschise (ONP – Open Network Provision)
   (Text cu relevanță pentru SEE)
   (97/487/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/263/CEE a Consiliului din 29 aprilie 1991 privind apropierea legislației statelor membre privind echipamentele terminale de telecomunicații, inclusiv recunoașterea reciprocă a conformității acestora (1), astfel cum a fost modificată prin Directiva 93/68/CEE (2), în special articolul 6 alineatul (2) a doua liniuță,
   întrucât Comisia adoptă măsura care identifică tipul de echipamente terminale pentru care este necesară o reglementare tehnică comună, precum și declarația aferentă referitoare la domeniul de aplicare al respectivei reglementări;
   întrucât ar trebui adoptate standardele armonizate corespunzătoare sau părți din respectivele standarde, prin punerea în aplicare a cerințelor esențiale care trebuie transpuse în reglementări tehnice comune;
   întrucât reglementarea tehnică comună prevăzută de prezenta decizie este conformă cu avizul Comitetului de aprobare a echipamentelor de telecomunicații (ACTE),
   DECIDE:
   Articolul 1
   (1)   Prezenta decizie se aplică echipamentelor terminale destinate să fie conectate la punctul terminal al rețelei publice de telecomunicații al liniilor analogice închiriate pe patru fire, cu o lățime de bandă vocală de calitate obișnuită sau specială, care fac obiectul clauzei rețelei deschise (ONP – Open Network Provision) și al standardului armonizat definit la articolul 2 alineatul (1).
   (2)   Prezenta decizie stabilește o reglementare tehnică comună care cuprinde cerințele generale de conectare aplicabile echipamentelor terminale prevăzute la alineatul (1).
   Articolul 2
   (1)   Reglementarea tehnică comună include standardul armonizat, elaborat de organismul de standardizare competent, pentru punerea în aplicare, în măsura posibilului, a cerințelor esențiale prevăzute la articolul 4 literele (c), (d) și (f) din Directiva 91/263/CEE. Trimiterea la respectivul standard este menționată de anexă.
   (2)   Echipamentele terminale care fac obiectul prezentei decizii sunt conforme cu reglementarea tehnică comună prevăzută la alineatul (1), îndeplinesc cerințele esențiale menționate la articolul 4 literele (a) și (b) din Directiva 91/263/CEE și îndeplinesc cerințele prevăzute de celelalte directive aplicabile, în special cele ale Directivelor 73/23/CEE (3) și 89/336/CEE (4) ale Consiliului.
   Articolul 3
   Organismele notificate desemnate să pună în aplicare procedurile prevăzute la articolul 9 din Directiva 91/263/CEE utilizează sau asigură utilizarea, în ceea ce privește echipamentele terminale reglementate de articolul 1 alineatul (1) din prezenta decizie, a standardului armonizat prevăzut la articolul 2 alineatul (1) pe o perioadă de cel mult un an de la data notificării prezentei decizii.
   Articolul 4
   Prezenta decizie se adresează statelor membre.
   
      Adoptată la Bruxelles, 9 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 128, 23.5.1991, p. 1.
   
      (2)  JO L 220, 31.8.1993, p. 1.
   
      (3)  JO L 77, 26.3.1973, p. 29.
   
      (4)  JO L 139, 23.5.1989, p. 19.
   ANEXĂ
   Trimitere la standardul armonizat aplicabil
   Standardul armonizat prevăzut la articolul 2 din prezenta decizie este următorul:
   Business TeleCommunications (BTC);
   Open Network Provision (ONP) technical requirements;
   Ordinary and Special Quality Voice Bandwidth four-wire analogue leased lines (A40 and A4S);
   Attachment requirements for terminal equipment interface;
   ETSI
   Institutul European de Standardizare în Telecomunicații
   Secretariatul ETSI
   TBR 17 -- ianuarie 1997
   (cu excepția introducerii)
   Informații suplimentare
   Institutul European de Standardizare în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat anterior a fost elaborat în temeiul unui mandat emis conform procedurilor aplicabile în domeniu, prevăzute de Directiva 83/189/CEE a Consiliului.
   Textul integral al standardului armonizat menționat anterior se poate obține de la următoarele adrese:
   
               
                           Institutul European de Standardizare în Telecomunicații
                        
                     
                           650, Route des Lucioles
                        
                     
                           F-06921 Sophia Antipolis Cedex
                        
                     
            
               
                           Comisia Europeană
                        
                     
                           DG XIII/A/2 -- (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Bruxelles
                        
                     
         
      (1)  JO L 109, 26.4.1983, p. 8.